CELEX: 32009R1217
Language: hr
Date: 2009-11-30
Title: Uredba Vijeća (EZ) br. 1217/2009 od 30. studenoga 2009. o uspostavi sustava za prikupljanje knjigovodstvenih podataka o prihodima i poslovnim aktivnostima poljoprivrednih gospodarstava u Europskoj zajednici (kodificirana verzija)

03/Sv. 068
            
            
               HR
            
            
               Službeni list Europske unije
            
            
               213
            
         32009R1217
   
               L 328/27
            
            
               SLUŽBENI LIST EUROPSKE UNIJE
            
            
               30.11.2009.
            
         
      UREDBA VIJEĆA (EZ) br. 1217/2009
   od 30. studenoga 2009.
   o uspostavi sustava za prikupljanje knjigovodstvenih podataka o prihodima i poslovnim aktivnostima poljoprivrednih gospodarstava u Europskoj zajednici
   (kodificirana verzija)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov treći podstavak članka 37. stavka 2.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da:
   
               (1)
            
            
               Uredba br. 79/65/EEZ Vijeća od 15. lipnja 1965. o stvaranju mreže za prikupljanje knjigovodstvenih podataka o prihodima i poslovanju poljoprivrednih gospodarstava u Europskoj ekonomskoj zajednici (2) je bila u više navrata značajno izmijenjena (3). Zbog jasnoće i racionalnosti tu je Uredbu potrebno kodificirati.
            
         
               (2)
            
            
               Razvoj zajedničke poljoprivredne politike zahtijeva da bi objektivne i relevantne informacije o prihodima u različitim kategorijama poljoprivrednih gospodarstava trebale biti dostupne, kao i informacije o poslovnim aktivnostima gospodarstava u tim kategorijama, što zahtijeva posebnu pažnju na razini Zajednice.
            
         
               (3)
            
            
               Računi poljoprivrednih gospodarstava predstavljaju osnovni izvor bitnih podataka za procjenu prihoda poljoprivrednih gospodarstava ili za analizu njihovog poslovanja.
            
         
               (4)
            
            
               Prikupljeni podaci moraju dolaziti s poljoprivrednih gospodarstava koja su posebno i odgovarajuće odabrana u skladu sa zajedničkim pravilima i moraju se temeljiti na činjenicama koje je moguće provjeriti. Takvi podaci moraju odražavati tehničke, gospodarske i socijalne uvjete na dotičnom gospodarstvu, poticati s pojedinačnog gospodarstva, biti dostupni što je prije moguće, temeljiti se na jedinstvenim definicijama, biti predstavljeni u zajedničkom obliku i biti dostupni u svako doba i u svom punom obliku Komisiji.
            
         
               (5)
            
            
               Takve je ciljeve moguće postići jedino putem sustava Zajednice za prikupljanje knjigovodstvenih podataka s poljoprivrednih gospodarstava (dalje u tekstu „sustav podataka”), koja se temelji na službama za knjigovodstvo poljoprivrednih gospodarstava koje postoje u svakoj državi članici i uživaju povjerenje zainteresiranih stranaka utemeljeno na njihovom dobrovoljnom sudjelovanju.
            
         
               (6)
            
            
               Kako bi se dobili knjigovodstveni podaci koji su dovoljno homogeni na razini Zajednice, poljoprivredna gospodarstva koja podnose izvješća moraju biti raspoređena između različitih područnih jedinica i različitih kategorija poljoprivrednih gospodarstava na temelju stratifikacije područja istraživanja koje se temelji na tipologiji Zajednice za poljoprivredna gospodarstva utvrđenoj Uredbom Komisije (EZ) br. 1242/2008 od 8. prosinca 2008. o utvrđivanju tipologije Zajednice za poljoprivredna gospodarstva (4).
            
         
               (7)
            
            
               Područne jedinice za sustav podataka moraju biti koliko god je to moguće identične onima za predstavljanje drugih regionalnih podataka koji su bitni za određivanje smjernica za zajedničku poljoprivrednu politiku.
            
         
               (8)
            
            
               Zbog razloga upravljanja, potrebno je ovlastiti Komisiju da može izmijeniti popis područnih jedinica država članica na zahtjev države članice.
            
         
               (9)
            
            
               Područje praćenja sustava podataka mora uključivati sva poljoprivredna gospodarstva određene ekonomske veličine, bez obzira na druge djelatnosti koje subjekt može poduzimati. Ovdje je potrebno preglede ponavljati u svjetlu novih podataka dobivenih istraživanjem strukture poljoprivrednih gospodarstava.
            
         
               (10)
            
            
               Poljoprivredna gospodarstva koja podnose izvješća moraju biti odabrana u skladu s pravilima propisanim u kontekstu plana odabira, čiji cilj je dobiti reprezentativan knjigovodstveni uzorak područja praćenja.
            
         
               (11)
            
            
               S obzirom na iskustvo, poželjno je da glavne odluke u vezi s odabirom poljoprivrednih gospodarstava koja podnose izvješća, a posebno izrada plana odabira budu donesene na nacionalnoj razini. Slijedom toga na ovoj razini potrebno je povjeriti tu dužnost nacionalnom tijelu. One države članice koje imaju više područnih jedinica mogu zadržati regionalne odbore.
            
         
               (12)
            
            
               Nacionalna agencija za sustav poljoprivrednih knjigovodstvenih podataka bi morala imati ključnu ulogu pri upravljanju sustavom podataka.
            
         
               (13)
            
            
               Pri odabiru poljoprivrednih gospodarstava i analizi i procjeni prikupljenih podataka potrebno je upućivanje na podatke koji dolaze iz drugih izvora.
            
         
               (14)
            
            
               Poljoprivrednicima mora biti zajamčeno da njihovi knjigovodstveni podaci i svi drugi pojedinačni podaci dobiveni na temelju ove Uredbe neće biti korišteni u svrhu oporezivanja ili za druge namjene osim onih predviđenih ovom Uredbom, niti će ih osobe koje sudjeluju ili su sudjelovale u sustavu knjigovodstvenih podataka poljoprivrednih gospodarstava Zajednice širiti.
            
         
               (15)
            
            
               Kako bi se osiguralo da su svi prikupljeni podaci objektivni i relevantni, Komisiji mora biti omogućeno dobivanje svih potrebnih informacija u vezi s načinom na koji tijela kojima je povjeren odabir poljoprivrednih gospodarstava i knjigovodstveni uredi koji sudjeluju u sustavu knjigovodstvenih podataka Zajednice s poljoprivrednih gospodarstava obavljaju svoje dužnosti i ako je potrebno slanje stručnjaka na lice mjesta u suradnji s nadležnim nacionalnim tijelima.
            
         
               (16)
            
            
               Sustav podataka je koristan alat koji omogućava Zajednici kreiranje zajedničke poljoprivredne politike i služi posljedično državama članicama kao i Zajednici. Troškovi računalnih sustava koji podržavaju sustav te troškovi studija i razvojnih aktivnosti drugih aspekata sustava moraju biti predmet financiranja Zajednice.
            
         
               (17)
            
            
               Mjere potrebne za provedbu ove Uredbe moraju se usvojiti u skladu s Odlukom Vijeća 1999/468/EZ od 28. lipnja 1999. o utvrđivanju postupaka za izvršavanje provedbenih ovlasti dodijeljenih Komisiji (5),
            
         DONIJELO JE OVU UREDBU:
   POGLAVLJE I.
   
      STVARANJE SUSTAVA POLJOPRIVREDNIH KNJIGOVODSTVENIH PODATAKA ZAJEDNICE
   
   Članak 1.
   1.   Kako bi se zadovoljile potrebe zajedničke poljoprivredne politike, uspostavlja se sustav Zajednice za prikupljanje knjigovodstvenih podataka poljoprivrednih gospodarstava (dalje u tekstu „sustav podataka”).
   2.   Svrha sustava podataka je prikupljanje knjigovodstvenih podataka potrebnih za:
   
               (a)
            
            
               godišnje određivanje prihoda poljoprivrednih gospodarstava koja spadaju u područje praćenja definirano u članku 5.; i
            
         
               (b)
            
            
               poslovnu analizu poljoprivrednog gospodarstva.
            
         3.   Podaci dobiveni na temelju ove Uredbe služe prvenstveno kao osnova za sastavljanje izvješća Komisije o stanju poljoprivrede i poljoprivrednih tržišta, kao i o prihodima poljoprivrednih gospodarstava u Zajednici. Izvješća se podnose godišnje Europskom parlamentu i Vijeću, a posebno za godišnje određivanje cijena poljoprivrednih proizvoda.
   Članak 2.
   Za potrebe ove Uredbe primjenjuju se sljedeće definicije:
   
               (a)
            
            
               „subjekt” znači fizička osoba odgovorna za dnevno upravljanje poljoprivrednim gospodarstvom;
            
         
               (b)
            
            
               „kategorija poljoprivrednog gospodarstva” znači skupina poljoprivrednih gospodarstava koja pripadaju istim kategorijama u pogledu tipa aktivnosti i ekonomske veličine, kako je određeno u tipologiji Zajednice za poljoprivredna gospodarstva utvrđenoj u Uredbi (EZ) br. 1242/2008;
            
         
               (c)
            
            
               „poljoprivredno gospodarstvo koje podnosi izvješća” znači bilo koje gospodarstvo koje ostvaruje prihode za potrebe sustava podataka;
            
         
               (d)
            
            
               „područna jedinica” znači područje države članice ili bilo koji njezin dio određen za izbor poljoprivrednih gospodarstava koja podnose izvješća; popis takvih područnih jedinica se nalazi u Prilogu I.;
            
         
               (e)
            
            
               „knjigovodstveni podaci” znači svi tehnički, financijski ili ekonomski podaci koji se odnose na poljoprivredno gospodarstvo, a dobiveni su iz knjigovodstvenih podataka koji se sastoje od unosa bilježenih sustavno i redovito tijekom obračunske godine.
            
         Članak 3.
   Na zahtjev države članice, popis područnih jedinica će se izmijeniti u skladu s postupkom iz članka 18. stavka 2., pod uvjetom da se zahtjev odnosi na područne jedinice države članice.
   POGLAVLJE II.
   
      ODREĐIVANJE PRIHODA POLJOPRIVREDNIH GOSPODARSTAVA
   
   Članak 4.
   Ovo poglavlje se odnosi na prikupljanje knjigovodstvenih podataka za potrebe određivanja godišnjih prihoda na poljoprivrednim gospodarstvima.
   Članak 5.
   1.   Područje praćenja iz članka 1. stavka 2. točke (a) uključuje poljoprivredna gospodarstva čija je ekonomska veličina jednaka ili veća od praga, izraženog u eurima, koji odgovara jednom od donjih granica razreda ekonomske veličine kako je određeno u tipologiji Zajednice.
   2.   Poljoprivredna gospodarstva koja podnose izvješća su ona poljoprivredna gospodarstva:
   
               (a)
            
            
               čija je ekonomska veličina jednaka ili veća od praga određenog u skladu sa stavkom 1.;
            
         
               (b)
            
            
               koja vodi osoba koja vodi poslovne knjige ili je voljna i sposobna voditi poslovne knjige poljoprivrednog gospodarstva i voljna je ustupiti knjigovodstvene podatke sa svog poljoprivrednog gospodarstva Komisiji;
            
         
               (c)
            
            
               koja su reprezentativna zajedno s drugim poljoprivrednim gospodarstvima na razini svake jedinice područja praćenja.
            
         3.   Najveći broj gospodarstava koja podnose izvješća u Zajednici je 105 000.
   4.   Detaljna pravila za primjenu ovog članka, a posebno prag za ekonomsku veličinu i broj poljoprivrednih gospodarstava koja podnose izvješća po područnoj jedinici donijet će se u skladu s postupkom iz članka 18. stavka 2.
   Članak 6.
   1.   Svaka država članica formira nacionalni odbor za sustav podataka (dalje u tekstu „nacionalni odbor”).
   2.   Nacionalni odbor je odgovoran za odabir poljoprivrednih gospodarstava koja podnose izvješća. U tom smislu njegove dužnosti posebno uključuju odobrenje:
   
               (a)
            
            
               plana odabira poljoprivrednih gospodarstava koja podnose izvješća, koji detaljno navodi raspored poljoprivrednih gospodarstava koja podnose izvješća po kategoriji poljoprivrednog gospodarstva i detaljna pravila za odabir tih gospodarstava;
            
         
               (b)
            
            
               izvješća o provedbi plana za odabir poljoprivrednih gospodarstava koja podnose izvješća.
            
         3.   Predsjednika nacionalnog odbora imenuje država članica između članova tog odbora.
   Nacionalni odbor donosi jednoglasno svoje odluke. U slučaju da se jednoglasnost ne može postići, odluke će donijeti tijelo koje odredi država članica.
   4.   Države članice koje imaju nekoliko područnih jedinica mogu za svaku područnu jedinu u njihovoj nadležnosti odrediti regionalni odbor za sustav podataka (dalje u tekstu „regionalni odbor”).
   Regionalni odbor će posebno imati dužnost surađivanja s agencijom za sustav poljoprivrednih knjigovodstvenih podataka iz članka 7. u odabiru poljoprivrednih gospodarstava koja podnose izvješća.
   5.   Detaljna pravila za primjenu ovog članka donose se u skladu s postupkom iz članka 18. stavka 2.
   Članak 7.
   1.   Svaka država članica imenuje agenciju za sustav poljoprivrednih knjigovodstvenih podataka čije dužnosti su:
   
               (a)
            
            
               informirati nacionalni odbor, regionalne odbore i knjigovodstvene urede o detaljnim pravilima provedbe i osigurati pravilnu provedbu tih pravila;
            
         
               (b)
            
            
               pripremiti i dostaviti nacionalnom odboru na odobrenje, te zatim proslijediti Komisiji:
               
                           i.
                        
                        
                           plan odabira poljoprivrednih gospodarstava koja podnose izvješća, koji će se izraditi na temelju najnovijih statističkih podataka i predstaviti u skladu s tipologijom Zajednice za poljoprivredna gospodarstva;
                        
                     
                           ii.
                        
                        
                           izvješće o provedbi plana za odabir poljoprivrednih gospodarstava koja podnose izvješća;
                        
                     
         
               (c)
            
            
               prikupiti:
               
                           i.
                        
                        
                           popis poljoprivrednih gospodarstava koja podnose izvješća;
                        
                     
                           ii.
                        
                        
                           popis knjigovodstvenih ureda koji su voljni i sposobni ispunjavati izvješća o poljoprivrednim gospodarstvima u skladu s uvjetima ugovora predviđenih u člancima 10. i 15.;
                        
                     
         
               (d)
            
            
               prikupiti izvješća o poljoprivrednim gospodarstvima koja su poslali knjigovodstveni uredi i provjeriti na temelju zajedničkog programa nadzora da su ispravno ispunjena;
            
         
               (e)
            
            
               proslijediti ispravno ispunjena izvješća Komisiji odmah nakon provjere;
            
         
               (f)
            
            
               prenijeti nacionalnom odboru, regionalnim odborima te knjigovodstvenim uredima zahtjeve za informacije predviđene u članku 17., te poslati relevantne odgovore Komisiji.
            
         2.   Detaljna pravila za primjenu ovog članka donijet će se u skladu s postupkom iz članka 18. stavka 2.
   Članak 8.
   1.   Svako poljoprivredno gospodarstvo koje podnosi izvješća ispunjava pojedinačno i anonimno izvješće.
   2.   Knjigovodstveni podaci koje dostavi svako poljoprivredno gospodarstvo su takvi da se može:
   
               —
            
            
               definirati poljoprivredno gospodarstvo koje podnosi izvješća s obzirom na glavne elemente čimbenika proizvodnje,
            
         
               —
            
            
               procijeniti dohodak poljoprivrednog gospodarstva s obzirom na njegove različite oblike,
            
         
               —
            
            
               provjeriti putem kontrole na licu mjesta istinitost danih informacija.
            
         3.   Vrsta knjigovodstvenih podataka u izvještaju o poljoprivrednom gospodarstvu, oblik u kojem će se takvi podaci predstaviti te definicije i upute koje se na njih odnose određuju se u skladu s postupkom iz članka 18. stavka 2.
   Članak 9.
   Poljoprivrednik čije gospodarstvo je odabrano kao ono koje vodi poslovne knjige odabire s popisa koje je agencija za sustav poljoprivrednih knjigovodstvenih podataka sastavila u tu svrhu knjigovodstveni ured koji je voljan izraditi izvješće za njegovo poljoprivredno gospodarstvo u skladu s uvjetima iz ugovora predviđenim u članku 10.
   Članak 10.
   1.   U nadležnosti države članice sklapa se ugovor jednom godišnje između nadležnog tijela i svakog knjigovodstvenog ureda odabranog u skladu s člankom 9. Prema ovom ugovoru knjigovodstveni ured se obavezuje, uz uobičajenu naknadu, ispuniti izvješće za poljoprivredno gospodarstvo na način koji je u skladu s odredbama iz članka 8.
   2.   Uvjeti ugovora iz stavka 1., koji moraju biti ujednačeni u svim državama članicama određuju se u skladu s postupkom iz članka 18. stavka 2.
   3.   Kad dužnosti knjigovodstvenog ureda obavlja administrativni odjel, tada je potonjeg potrebno obavijestiti uobičajenim administrativnim kanalima.
   POGLAVLJE III.
   
      PRIKUPLJANJE KNJIGOVODSTVENIH PODATAKA ZA POTREBE POSLOVNE ANALIZE POLJOPRIVREDNIH GOSPODARSTAVA
   
   Članak 11.
   Ovo poglavlje odnosi se na prikupljanje knjigovodstvenih podataka za potrebe poslovne analize poljoprivrednih gospodarstava.
   Članak 12.
   U skladu s postupkom iz članka 18. stavka 2. potrebno je odrediti sljedeće:
   
               —
            
            
               predmete analize iz članka 1. stavka 2. točke (b),
            
         
               —
            
            
               detaljna pravila u vezi s odabirom i brojem poljoprivrednih gospodarstava koja podnose izvješća, koja se određuju s obzirom na ciljeve svake pojedinačne analize.
            
         Članak 13.
   1.   Svako poljoprivredno gospodarstvo koje podnosi izvješća odabrano u skladu s pravilima usvojenim u skladu s drugom alinejom članka 12. predmet je posebnog izvješća o poljoprivrednom gospodarstvu koje je anonimno i odnosi se samo na to gospodarstvo. Ovo izvješće o poljoprivrednom gospodarstvu mora uključivati knjigovodstvene podatke zahtijevane prema članku 8. stavku 2. i sve druge knjigovodstvene stavke i podatke koje zahtijeva svaka pojedinačna analiza.
   2.   Vrsta knjigovodstvenih podataka u posebnom izvještaju o poljoprivrednom gospodarstvu, oblik u kojem će se takvi podaci predstaviti te definicije i upute koje se na njih odnose određuju se u skladu s postupkom iz članka 18. stavka 2.
   3.   Posebna izvješća o poljoprivrednom gospodarstvu sastavljaju različiti knjigovodstveni uredi odabrani u skladu s člankom 14.
   Članak 14.
   Poljoprivrednik čije poljoprivredno gospodarstvo je odabrano u skladu s pravilima usvojenim na temelju druge alineje članka 12. odabire s popisa koje je agencija za sustav poljoprivrednih knjigovodstvenih podataka sastavila u tu svrhu knjigovodstveni ured koji je voljan izraditi posebno izvješće za njegovo poljoprivredno gospodarstvo u skladu s uvjetima iz ugovora predviđenim u članku 15.
   Članak 15.
   1.   U nadležnosti države članice sklapa se ugovor između nadležnog tijela i svakog knjigovodstvenog ureda odabranog u skladu s člankom 14. Prema ovom ugovoru knjigovodstveni ured se obavezuje, uz uobičajenu naknadu, ispuniti posebno izvješće za poljoprivredno gospodarstvo na način koji je u skladu s odredbama iz članka 13.
   2.   Uvjeti ugovora iz stavka 1., koji moraju biti ujednačeni u svim državama članicama određuju se u skladu s postupkom iz članka 18. stavka 2.
   Dodatni uvjeti koje države članice mogu uključiti u taj ugovor određuju se u skladu s istim postupkom.
   3.   Kad dužnosti knjigovodstvenog ureda obavlja administrativni odjel, tada je potonjeg potrebno obavijestiti uobičajenim administrativnim kanalima.
   POGLAVLJE IV.
   
      OPĆE ODREDBE
   
   Članak 16.
   1.   Zabranjeno je koristiti za potrebe oporezivanja bilo koje pojedinačne knjigovodstvene podatke ili druge pojedinačne podatke dobivene provedbom ove Uredbe ili širiti te koristiti takve podatke za potrebe drukčije od onih predviđenih člankom 1.
   2.   Zabranjeno je svim osobama koje sudjeluju ili su sudjelovale u sustavu podataka širiti bilo koje pojedinačne knjigovodstvene podatke ili bilo koje druge pojedinosti s kojima su se upoznale pri obavljanju svojih dužnosti ili drukčije slučajno pri vršenju dužnosti.
   3.   Države članice će poduzeti sve odgovarajuće mjere za sankcioniranje kršenja odredbi stavka 2.
   Članak 17.
   1.   Nacionalni odbor, regionalni odbori, agencija za sustav poljoprivrednih knjigovodstvenih podataka i knjigovodstveni uredi moraju u okviru svojih nadležnosti dati Komisiji bilo koje informacije koje ona može tražiti od njih u pogledu obavljanja svojih dužnosti iz ove Uredbe.
   Takvi zahtjevi za dostavu informacija upućeni nacionalnom odboru, regionalnim odborima ili knjigovodstvenim uredima, kao i relevantni odgovori moraju se dostaviti u pisanom obliku putem agencije za sustav poljoprivrednih knjigovodstvenih podataka.
   2.   Ako su dostavljene informacije neadekvatne ili ako ne dođu na vrijeme, Komisija može u suradnji s agencijom za sustav poljoprivrednih knjigovodstvenih podataka poslati stručnjake radi provjere stanja na licu mjesta.
   Članak 18.
   1.   Komisiji će pomagati Odbor Zajednice za sustav knjigovodstvenih podataka o poljoprivrednim gospodarstvima (dalje u tekstu „Odbor Zajednice”).
   2.   Prilikom pozivanja na ovaj stavak primjenjuju se članci 4. i 7. Odluke 1999/468/EZ.
   Razdoblje propisano u članku 4. stavku 3. Odluke 1999/468/EZ je jedan mjesec.
   3.   S Odborom Zajednice se savjetuje zbog sljedećeg:
   
               (a)
            
            
               provjere da su planovi odabira poljoprivrednih gospodarstava koja podnose izvješća u skladu s odredbama članka 5.;
            
         
               (b)
            
            
               analize i procjene ponderiranih godišnjih rezultata dobivenih iz sustava podataka, uzimajući posebno u obzir podatke iz drugih izvora, inter alia, iz knjigovodstvenih knjiga poljoprivrednog gospodarstva i statistika općenito i iz nacionalnih knjigovodstava.
            
         4.   Odbor Zajednice može pregledati bilo koji drugi predmet koji predloži njegov predsjednik, ili na svoju vlastitu inicijativu ili na zahtjev predstavnika države članice.
   Svake godine u listopadu Odbor pregledava kretanje prihoda poljoprivrednih gospodarstava u Zajednici posebno na temelju ažuriranih podataka iz sustava podataka.
   Redovito ga se obavješćuje o radu sustava podataka.
   5.   Predsjednik će sazivati sastanke Odbora Zajednice.
   Tajničke usluge za Odbor Zajednice osigurava Komisija.
   Članak 19.
   1.   Proračunska sredstva koja će se uključiti u opći proračun Europske unije, u dijelu proračuna za Komisiju, uključuju:
   
               (a)
            
            
               troškove sustava podataka koji proizlaze iz plaćanja naknada knjigovodstvenim uredima u smislu obavljanja dužnosti iz članaka 10. i 15.;
            
         
               (b)
            
            
               sve troškove računalnih sustava kojima upravlja Komisija za primanje, provjeru, obradu i analizu knjigovodstvenih podatka koje dostave države članice.
            
         Troškovi iz točke (b) uključuju kad je potrebno troškove distribucije rezultata tih aktivnosti te troškove studija i razvoja drugih aspekata sustava podataka.
   2.   Troškovi u pogledu uspostavljanja i djelovanja nacionalnog odbora, regionalnih odbora i agencija za sustav poljoprivrednih knjigovodstvenih podataka neće biti uključeni u proračun Zajednice.
   Članak 20.
   Uredba br. 79/65/EEZ se stavlja izvan snage.
   Upućivanja na Uredbu stavljenu izvan snage smatraju se upućivanjima na ovu Uredbu i tumače se u skladu s korelacijskom tablicom iz Priloga III.
   Članak 21.
   Ova Uredba stupa na snagu dvadesetoga dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 30. studenoga 2009.
      
         
            Za Vijeće
         
         
            Predsjednik
         
         S. O. LITTORIN
         
      
   
   
      (1)  Mišljenje od 20. listopada 2009. (još nije objavljeno u Službenom listu).
   
      (2)  SL 109, 23.6.1965., str. 1859/65.
   
      (3)  Vidjeti Prilog II.
   
      (4)  SL L 335, 13.12.2008., str. 3.
   
      (5)  SL L 184, 17.7.1999., str. 23.
   PRILOG I.
   
      Popis područnih jedinica iz članka 2. točke (d)
   
   
      Belgija
   
   
               1.
            
            
               Vlaanderen
            
         
               2.
            
            
               Bruxelles — Brussel
            
         
               3.
            
            
               Wallonie
            
         
      Bugarska
   
   
               1.
            
            
               Северозападен, (Severozapaden)
            
         
               2.
            
            
               Северен централен, (Severen tsentralen)
            
         
               3.
            
            
               Североизточен, (Severoiztochen)
            
         
               4.
            
            
               Югозападен, (Yugozapaden)
            
         
               5.
            
            
               Южен централен, (Yuzhen tsentralen)
            
         
               6.
            
            
               Югоизточен, (Yugoiztochen)
            
         Međutim, Bugarska može predstavljati jednu područnu jedinicu do 31. prosinca 2009.
   
      Češka
   
   Predstavlja jednu područnu jedinicu
   
      Danska
   
   Predstavlja jednu područnu jedinicu
   
      Njemačka
   
   
               1.
            
            
               Schleswig-Holstein
            
         
               2.
            
            
               Hamburg
            
         
               3.
            
            
               Niedersachsen
            
         
               4.
            
            
               Bremen
            
         
               5.
            
            
               Nordrhein-Westfalen
            
         
               6.
            
            
               Hessen
            
         
               7.
            
            
               Rheinland-Pfalz
            
         
               8.
            
            
               Baden-Württemberg
            
         
               9.
            
            
               Bayern
            
         
               10.
            
            
               Saarland
            
         
               11.
            
            
               Berlin
            
         
               12.
            
            
               Brandenburg
            
         
               13.
            
            
               Mecklenburg-Vorpommern
            
         
               14.
            
            
               Sachsen
            
         
               15.
            
            
               Sachsen-Anhalt
            
         
               16.
            
            
               Thüringen
            
         
      Estonija
   
   Predstavlja jednu područnu jedinicu
   
      Irska
   
   Predstavlja jednu područnu jedinicu
   
      Grčka
   
   
               1.
            
            
               Μακεδονία — Θράκη
            
         
               2.
            
            
               Ήπειρος — Πελοπόννησος - Νήσοι Ιονίου
            
         
               3.
            
            
               Θεσσαλία
            
         
               4.
            
            
               Στερεά Ελλάς — Νήσοι Αιγαίου – Κρήτη
            
         
      Španjolska
   
   
               1.
            
            
               Galicija
            
         
               2.
            
            
               Asturias
            
         
               3.
            
            
               Cantabria
            
         
               4.
            
            
               País Vasco
            
         
               5.
            
            
               Navarra
            
         
               6.
            
            
               La Rioja
            
         
               7.
            
            
               Aragón
            
         
               8.
            
            
               Cataluña
            
         
               9.
            
            
               Illes Balears
            
         
               10.
            
            
               Castilla y León
            
         
               11.
            
            
               Madrid
            
         
               12.
            
            
               Castilla-La Mancha
            
         
               13.
            
            
               Comunidad Valenciana
            
         
               14.
            
            
               Murcia
            
         
               15.
            
            
               Extremadura
            
         
               16.
            
            
               Andalucía
            
         
               17.
            
            
               Canarias
            
         
      Francuska
   
   
               1.
            
            
               Île-de-France
            
         
               2.
            
            
               Champagne-Ardenne
            
         
               3.
            
            
               Picardie
            
         
               4.
            
            
               Haute-Normandie
            
         
               5.
            
            
               Centre
            
         
               6.
            
            
               Basse- Normandie
            
         
               7.
            
            
               Bourgogne
            
         
               8.
            
            
               Nord-Pas-de-Calais
            
         
               9.
            
            
               Lorraine
            
         
               10.
            
            
               Alsace
            
         
               11.
            
            
               Franche-Comté
            
         
               12.
            
            
               Pays de la Loire
            
         
               13.
            
            
               Bretagne
            
         
               14.
            
            
               Poitou-Charentes
            
         
               15.
            
            
               Aquitaine
            
         
               16.
            
            
               Midi-Pyrénées
            
         
               17.
            
            
               Limousin
            
         
               18.
            
            
               Rhône-Alpes
            
         
               19.
            
            
               Auvergne
            
         
               20.
            
            
               Languedoc-Roussillon
            
         
               21.
            
            
               Provence-Alpes-Côte d’Azur
            
         
               22.
            
            
               Corse
            
         
      Italija
   
   
               1.
            
            
               Valle d’Aosta
            
         
               2.
            
            
               Piemonte
            
         
               3.
            
            
               Lombardia
            
         
               4.
            
            
               Trentino
            
         
               5.
            
            
               Alto Adige
            
         
               6.
            
            
               Veneto
            
         
               7.
            
            
               Friuli-Venezia Giulia
            
         
               8.
            
            
               Liguria
            
         
               9.
            
            
               Emilia Romagna
            
         
               10.
            
            
               Toscana
            
         
               11.
            
            
               Marche
            
         
               12.
            
            
               Umbria
            
         
               13.
            
            
               Lazio
            
         
               14.
            
            
               Abruzzo
            
         
               15.
            
            
               Molise
            
         
               16.
            
            
               Campania
            
         
               17.
            
            
               Calabria
            
         
               18.
            
            
               Puglia
            
         
               19.
            
            
               Basilicata
            
         
               20.
            
            
               Sicilija
            
         
               21.
            
            
               Sardinija
            
         
      Cipar
   
   Predstavlja jednu područnu jedinicu
   
      Latvija
   
   Predstavlja jednu područnu jedinicu
   
      Litva
   
   Predstavlja jednu područnu jedinicu
   
      Luksemburg
   
   Predstavlja jednu područnu jedinicu
   
      Mađarska
   
   
               1.
            
            
               Közép-Magyarország
            
         
               2.
            
            
               Közép-Dunántúl
            
         
               3.
            
            
               Nyugat-Dunántúl
            
         
               4.
            
            
               Dél-Dunántúl
            
         
               5.
            
            
               Észak- Magyarország
            
         
               6.
            
            
               Észak-Alföld |
            
         
               7.
            
            
               Dél-Alföld
            
         
      Malta
   
   Predstavlja jednu područnu jedinicu
   
      Nizozemska
   
   Predstavlja jednu područnu jedinicu
   
      Austrija
   
   Predstavlja jednu područnu jedinicu
   
      Poljska
   
   
               1.
            
            
               Pomorze i Mazury
            
         
               2.
            
            
               Wielkopolska i Śląsk
            
         
               3.
            
            
               Mazowsze i Podlasie
            
         
               4.
            
            
               Małopolska i Pogórze
            
         
      Portugal
   
   
               1.
            
            
               Norte e Centro
            
         
               2.
            
            
               Ribatejo e Oeste
            
         
               3.
            
            
               Alentejo e Algarve
            
         
               4.
            
            
               Açores e Madeira
            
         
      Rumunjska
   
   
               1.
            
            
               Nord-Est
            
         
               2.
            
            
               Sud-Est
            
         
               3.
            
            
               Sud-Muntenia
            
         
               4.
            
            
               Sud-Vest-Oltenia
            
         
               5.
            
            
               Vest
            
         
               6.
            
            
               Nord-Vest
            
         
               7.
            
            
               Centru
            
         
               8.
            
            
               București-Ilfov
            
         
      Slovenija
   
   Predstavlja jednu područnu jedinicu
   
      Slovačka
   
   Predstavlja jednu područnu jedinicu
   
      Finska
   
   
               1.
            
            
               Etelä-Suomi
            
         
               2.
            
            
               Sisä-Suomi
            
         
               3.
            
            
               Pohjanmaa
            
         
               4.
            
            
               Pohjois-Suomi
            
         
      Švedska
   
   
               1.
            
            
               Ravnice južne i srednje Švedske
            
         
               2.
            
            
               Šumska područja i miješana šumska i poljoprivredna područja južne i srednje Švedske
            
         
               3.
            
            
               Područja sjeverne Švedske
            
         
      Ujedinjena Kraljevina
   
   
               1.
            
            
               Engleska – sjeverno područje
            
         
               2.
            
            
               Engleska – istočno područje
            
         
               3.
            
            
               Engleska – zapadno područje
            
         
               4.
            
            
               Wales
            
         
               5.
            
            
               Škotska
            
         
               6.
            
            
               Sjeverna Irska
            
         PRILOG II.
   
      Uredba stavljena izvan snage s popisom njezinih uzastopnih izmjena
   
   
               Uredba Vijeća br. 79/65/EEZ
               (SL L 109, 23.6.1965., str. 1859.)
            
            
                
            
         
               Akt o pristupanju iz 1972., Prilog I., točka II.A.4 i Prilog
               (SL L 73, 27.3.1972., str. 59. i str. 125)
            
            
                
            
         
               Uredba Vijeća (EEZ) br. 2835/72
               (SL L 298, 31.12.1972., str. 47.)
            
            
                
            
         
               Uredba Vijeća (EEZ) br. 2910/73
               (SL L 299, 27.10.1973., str. 1.)
            
            
                
            
         
               Akt o pristupanju iz 1979., Prilog I., točka II.A. i II.G.
               (SL L 291, 19.11.1979., str. 64. i str. 87.)
            
            
                
            
         
               Uredba Vijeća (EEZ) br. 2143/81
               (SL L 210, 30.7.1981., str. 1.)
            
            
                
            
         
               Uredba Vijeća (EEZ) br. 3644/85
               (SL L 348, 24.12.1985., str. 4.)
            
            
                
            
         
               Akt o pristupanju iz 1985., Prilog I, točka XIV. podtočka i.
               (SL L 302, 15.11.1985., str. 235.)
            
            
                
            
         
               Uredba Vijeća (EEZ) br. 3768/85
               (SL L 362, 31.12.1985., str. 8.)
            
            
               samo točka (2.) Priloga
            
         
               Uredba Vijeća (EEZ) br. 3577/90
               (SL L 353, 17.12.1990., str. 23.)
            
            
               samo Prilog XVI.
            
         
               Akt o pristupanju iz 1994., Prilog I., točka V.A.I.
               (SL C 241, 29.8.1994., str. 117.)
            
            
                
            
         
               Uredba Vijeća (EZ) br. 2801/95
               (SL L 291, 6.12.1995., str. 3.)
            
            
                
            
         
               Uredba Vijeća (EZ) br. 1256/97
               (SL L 174, 2.7.1997., str. 7.)
            
            
                
            
         
               Uredba Vijeća (EZ) br. 806/2003
               (SL L 122, 16.5.2003., str. 1.)
            
            
               samo točka (1.) Priloga II.
            
         
               Akt o pristupanju iz 2003., Prilog II, točka 6.A.1.
               (SL L 236, 23.9.2003., str. 346.)
            
            
                
            
         
               Uredba Vijeća (EZ) br. 2059/2003
               (SL L 308, 25.11.2003., str. 1.)
            
            
                
            
         
               Uredba Komisije (EZ) br. 660/2004
               (SL L 104, 8.4.2004., str. 97.)
            
            
                
            
         
               Uredba Komisije (EZ) br. 1791/2006
               (SL L 363, 20.12.2006., str. 1.)
            
            
               samo točka 1. odjeljka A poglavlja 5. Priloga
            
         
               Uredba Komisije (EZ) br. 1469/2007
               (SL L 329, 14.12.2007., str. 5.)
            
            
                
            
         PRILOG III.
   
      KORELACIJSKA TABLICA
   
   
               Uredba br. 79/65/EEZ
            
            
               Ova Uredba
            
         
               Članci 1. i 2.
            
            
               Članci 1. i 2.
            
         
               Članak 2.a
            
            
               Članak 3.
            
         
               Članak 3.
            
            
               Članak 4.
            
         
               Članak 4.
            
            
               Članak 5.
            
         
               Članak 5.
            
            
               Članak 6.
            
         
               Članak 6. stavak 1. točka (a)
            
            
               Članak 7. stavak 1. točka (a)
            
         
               Članak 6. stavak 1. točka (b) prva alineja
            
            
               Članak 7. stavak 1. točka (b) podtočka i.
            
         
               Članak 6. stavak 1. točka (b) druga alineja
            
            
               Članak 7. stavak 1. točka (b) podtočka ii.
            
         
               Članak 6. stavak 1. točka (c) prva alineja
            
            
               Članak 7. stavak 1. točka (c) podtočka i.
            
         
               Članak 6. stavak 1. točka (c) druga alineja
            
            
               Članak 7. stavak 1. točka (c) podtočka ii.
            
         
               Članak 6. stavak 1. točke (e), (f) i (g)
            
            
               Članak 7. stavak 1. točke (e), (f) i (g)
            
         
               Članak 6. stavak 2.
            
            
               Članak 7. stavak 2.
            
         
               Članak 7.
            
            
               Članak 8.
            
         
               Članak 8.
            
            
               Članak 9.
            
         
               Članak 9.
            
            
               Članak 10.
            
         
               Članak 10.
            
            
               Članak 11.
            
         
               Članak 11.
            
            
               Članak 12.
            
         
               Članak 12.
            
            
               Članak 13.
            
         
               Članak 13.
            
            
               Članak 14.
            
         
               Članak 14.
            
            
               Članak 15.
            
         
               Članak 15.
            
            
               Članak 16.
            
         
               Članak 16.
            
            
               Članak 17.
            
         
               Članak 17.
            
            
               —
            
         
               Članak 18.
            
            
               —
            
         
               Članak 19.
            
            
               Članak 18. stavci 1., 2. i 3.
            
         
               Članak 20. stavci 1. i 2.
            
            
               Članak 18. stavci 4. i 5.
            
         
               Članak 21. prvi i drugi stavak
            
            
               Članak 18. stavak 6.
            
         
               Članak 21. treći stavak
            
            
               —
            
         
               Članak 22.
            
            
               Članak 19.
            
         
               Članak 23.
            
            
               —
            
         
               —
            
            
               Članak 20.
            
         
               —
            
            
               Članak 21.
            
         
               Prilog
            
            
               Prilog I.
            
         
               —
            
            
               Prilog II.
            
         
               —
            
            
               Prilog III.